Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 539/12/4401	Komárno, 11.10.2012
EEČ : 2-30-202-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
na tom skutkovom základe, že dňa 26. augusta 2012 v čase okolo 11.30 hod. v meste Komárno, na Mederčskej ulici číslo 213 v predajni obchodného domu XXXXX odcudzila 5 kusov dámskych pyžám, 4 kusy dámskych nohavičiek, 3 kusy  podprseniek, 3 kusy dámskych tričiek, jednu dievčenskú bundu, jedny pančušky, 4 balenia tradičných špekáčikov, 4 kusy krémových dezertov, 4 balenia jahodovo čokoládových kornútikov, 4 kusy mliečnej čokolády Milka po 100 gramoch, 2 balenia maslových sušienok, 5 kusov miečnych dezertov, 4 balenia kuracích  pŕs s kosťou, 4 balenia  bravčového karé s kosťou po 750 gramoch, 4 balenia pochúťkových párkov po 500 gramoch, 4 kusy syru Gouda po 400 gramoch, 4 kusy maďarskej klobásy  po 250 gramoch, 4 kusy Ramy Classik po 400 gramoch, 5 kusov salámy 2 druhy po 750 gramoch,  jedno chladené kura o hmotnosti 1,4 kilogramu, 2 kusy gumových medvedíkov,  3 kusy  Margot po 100 gramoch, 1 balenie  Mini karamelových tyčiniek, 3 balenia Kinder čokolád, 4 kusy salámy Edel, 2 kusy chladených kurčiat po 1,3 kilogramu, jedno chladené kura o hmotnosti 1,5 kilogramu, 2 kusy Duo-čoko nátierok, 4 kusy tavených syrov, 3 balenia kávy 3 v 1 Classik, 2 balenia kávy štandard po 500 gramoch, 2 kusy tyčiniek Koko, 3 kusy tavených syrov v črievku, 4 balenia salámy sort., 2 kusy deo sprejov po 150 mililitrov v celkovej hodnote 331,39 Eur a to takým spôsobom, že v predajni naložila uvedený tovar do nákupného vozíka a následne vozík s tovarom vytlačila cez vchodové dvere von z predajne, čím sa vyhla pokladniam a za uvedený tovar nezaplatila, čím poškodenej spoločnosti  spôsobila škodu vo výške 331,39 Eur.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OO PZ Komárni vzniesol dňa 26. augusta  2012 pod ČVS: ORP- 700/ KN - KN - 2012 obvinenie mladistvej XXXXX, narodenej 2XXXXX pre prečin krádeže podľa ustanovenia §-u  212  odsek 1 Trestného zákona  na tom skutkovom základe, že dňa 26. augusta 2012 v čase okolo 11.30 hod. v meste Komárno, na Mederčskej ulici číslo 213 v predajni obchodného domu XXXXX odcudzila 5 kusov dámskych pyžám, 4 kusy dámskych nohavičiek, 3 kusy  podprseniek, 3 kusy dámskych tričiek, jednu dievčenskú bundu, jedny pančušky, 4 balenia tradičných špekáčikov, 4 kusy krémových dezertov, 4 balenia jahodovo čokoládových kornútikov, 4 kusy mliečnej čokolády Milka po 100 gramoch, 2 balenia maslových sušienok, 5 kusov miečnych dezertov, 4 balenia kuracích  pŕs s kosťou, 4 balenia  bravčového karé s kosťou po 750 gramoch, 4 balenia pochúťkových párkov po 500 gramoch, 4 kusy syru Gouda po 400 gramoch, 4 kusy maďarskej klobásy  po 250 gramoch, 4 kusy Ramy Classik po 400 gramoch, 5 kusov salámy 2 druhy po 750 gramoch,  jedno chladené kura o hmotnosti 1,4 kilogramu, 2 kusy gumových medvedíkov, 3 kusy  Margot po 100 gramoch, 1 balenie Mini karamelových tyčiniek, 3 balenia Kinder čokolád, 4 kusy salámy Edel, 2 kusy chladených kurčiat po 1,3 kilogramu, jedno chladené kura o hmotnosti 1,5 kilogramu, 2 kusy Duo-čoko nátierok, 4 kusy tavených syrov, 3 balenia kávy 3 v 1  Classik, 2 balenia kávy štandard po 500 gramoch, 2 kusy tyčiniek Koko, 3 kusy tavených syrov v črievku, 4 balenia salámy sort., 2 kusy deo sprejov po 150 mililitrov v celkovej hodnote 331,39 Eur a to takým spôsobom, že v predajni naložila uvedený tovar do nákupného vozíka a následne vozík s tovarom vytlačila cez vchodové dvere von z predajne, čím sa vyhla pokladniam a za uvedený tovar nezaplatila, čím poškodenej spoločnosti  spôsobila škodu vo výške 331,39 Eur.

V rámci dokazovania bola vypočutá mladistvá obvinená, ktorá vyhlásila, že skutok spáchala, svoje konanie oľutovala a súhlasila s podmienečným zastavením trestného stíhania. Náhrada spôsobenej škody neprichádza do úvahy, nakoľko odcudzené veci boli v neporušenom stave po skutku vrátené poškodenému. Spáchanie prečinu je preukázané tiež výpoveďou svedka XXXXX, záznamom o zásahu, úradným záznamom zasahujúcej hliadky, fotodokumentáciou odcudzených vecí. 

Z týchto dôkazov jednoznačne vyplynulo, že k spáchaniu hore uvedeného prečinu  zo strany mladistvej obvinenej skutočne došlo. Sama mladistvá obvinená prehlásila, že skutok spáchala a podrobne opísala jeho priebeh. Ostatné vykonané dôkazy s týmto doznaním korešpondujú. Toto konanie vykazuje všetky zákonné znaky skutkovej podstaty prečinu krádeže podľa ustanovenia §-u  212 odsek 1 Trestného zákona. 

Tohto prečinu sa dopustí ten, kto si prisvojí cudziu vec tým, že sa jej zmocní a spôsobí tak malú škodu.

V zmysle ustanovenia §-u  125 odsek 1 Trestného zákona, škodou malou sa rozumie škoda prevyšujúca sumu 266,- Eur.

Podľa ustanovenia §-u 117 odsek 1 Trestného zákona, trestné sadzby odňatia slobody ustanovené v tomto zákone sa u mladistvých znižujú na polovicu; horná hranica zníženej trestnej sadzby nesmie prevyšovať sedem rokov a dolná hranica zníženej trestnej sadzby dva roky.

Podľa ustanovenia §-u  216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 

Za vyššie uvedený prečin možno  uložiť trest odňatia slobody s hornou hranicou trestu odňatia slobody dva roky. V prípade mladistvej obvinenej sa v zmysle ustanovenia §-u 117 odsek 1 Trestného zákona trestná sadzba znižuje na polovicu. Mladistvá obvinená  pri  svojom výsluchu  po  náležitom poučení prehlásila, že spáchala skutok, za ktorý je stíhaná a súhlasila s podmienečným zastavením trestného stíhania. Vykonané dôkazy nevzbudzujú pochybnosti o tom, že toto vyhlásenie bolo vykonané slobodne, vážne a zrozumiteľne. Nárok na náhradu škody z vyššie uvedených dôvodov neprichádza do úvahy. Tiež bolo zistené, že mladistvá obvinená nebola doteraz súdne trestaná a z výpisu z Ústrednej evidencie priestupkov vyplynulo, od roku 2010 nemá žiadny záznam o priestupku.

 Vzhľadom na tieto okolnosti boli splnené všetky zákonné podmienky na podmienečné zastavenie trestného stíhania a toto rozhodnutie možno považovať vzhľadom na osobu mladistvej obvinenej a okolnosti prípadu za dostačujúce. S prihliadnutím na osobu mladistvej obvinenej, výšku spôsobenej škody a spôsob spáchania činu som určil skúšobnú dobu  pri dolnej hranici zákonom ustanovenej skúšobnej doby. 

Ak mladistvá obvinená v priebehu skúšobnej doby povedie riadny život, prokurátor rozhodne, že sa osvedčila. Inak rozhodne, a to aj počas skúšobnej doby, že sa v trestnom stíhaní pokračuje. 

Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor